**Абмежаванне транзітных зносін з Калінінградскай вобласцю** — забарона транзітных грузаперавозак паміж расійскай Калінінградскай вобласцю і астатняй тэрыторыяй Расіі праз тэрыторыю Літвы, які распаўсюджваецца на тавары, што знаходзяцца пад дзеяннем санкцый Еўрапейскага Саюза, накладзеных на Расію за яе ўварванне ва Украіну. Абмежаванні ўступілі ў сілу 18 чэрвеня 2022 года і прывялі да забароны транзіту праз літоўскую тэрыторыю вугалю, металаў, цэменту, драўніны, будаўнічых матэрыялаў і высокатэхналагічных вырабаў чыгуначным транспартам. Па словах губернатара Калінінградскай вобласці Антона Аліханава, забарона закранула ад 40 да 50% наменклатуры грузаў, якія транспартаваліся паміж Калінінградскай вобласцю і астатняй часткай РФ. 21 чэрвеня Літва распаўсюдзіла абмежаванні і на грузавы аўтатранспарт. Шэраг медыя назваў прынятыя меры **«блакадай Калінінграда»**, выклікаўшы заяву ў адказ прэм’ер-міністра Інгрыда Шыманіце, якая падкрэсліла, што *«пра блакаду гаворка не ідзе і абмежаванні накладзены толькі на перамяшчэнне тавараў, якія падпадаюць пад санкцыі Еўрасаюза»*.

У адказ з боку Расіі прагучалі адкрытыя пагрозы Літве. Так, кіраўнік часовай камісіі Савета Федэрацыі па абароне дзяржсуверэнітэта Андрэй Клімаў заявіў, што *«калі ЕС не выправіць сітуацыю з блакадай Калінінградскай вобласці Літвой, то ён развяжа рукі Расіі для вырашэння гэтай праблемы любымі абранымі спосабамі»*. МЗС Расіі ахарактарызавала дзеянні суседняй дзяржавы як «правакацыйныя» і «адкрыта варожыя». 21 чэрвеня падчас візіту ў Калінінград сакратар Савета бяспекі Расіі Мікалай Патрушаў заявіў, што блакада з боку Літвы была справакаваная Захадам *«у парушэнне... міжнароднага права»*. Ён папярэдзіў, што *«адпаведныя меры будуць прыняты ў бліжэйшы час. Іх наступствы акажуць сур'ёзны негатыўны ўплыў на насельніцтва Літвы»*, — дадаў Патрушаў. У той жа дзень Міністэрства замежных спраў Расіі заявіла, што выклікала пасла Еўрапейскага Саюза ў Маскве Маркуса Эдэрэра ў сувязі з антырасійскімі абмежаваннямі на транзіт тавараў паміж Калінінградам і астатняй Расіяй. У сваёй заяве МЗС РФ заклікала да неадкладнага аднаўлення транзіту праз рэгіён і паабяцаў прыняць меры ў адказ, калі сітуацыя не палепшыцца. Па заявах прэзідэнта, Літва будзе гатова, калі Расія адключыць яе ад рэгіянальнай энергасістэмы ў адказ на блакаванне чыгуначных паставак некаторых расійскіх тавараў у Калінінград, ваеннай канфрантацыі не чакаецца.

Зноскі
------

1. 1 2 3  Запрет на транзит российских грузов в Калининградскую область и обратно — это «нарушение всего и вся»? Или законное решение властей Литвы? **(нявызн.)**.  Meduza (20 чэрвеня 2022). Праверана 21 чэрвеня 2022.
2. ↑  Литва распространила запрет на транзит в Калининград на грузовой автотранспорт **(нявызн.)**.  Meduza (21 чэрвеня 2022). Праверана 21 чэрвеня 2022.
3. ↑  Lituania: «Nessun blocco a Kaliningrad, abbiamo solo applicato le sanzioni» **(нявызн.)**.  Corriere del Ticino (21 чэрвеня 2022). Праверана 21 чэрвеня 2022.
4. ↑  Россия ставит ультиматум и открыто угрожает Литве **(нявызн.)**.  Delfi (20 чэрвеня 2022). Праверана 21 чэрвеня 2022.
5. ↑  Запрет на транзит санкционных товаров в Калининград. Законно ли это и что теперь будет **(нявызн.)**.  Русская служба Би-би-си (21 чэрвеня 2022). Праверана 21 чэрвеня 2022.
6. ↑  Что сейчас может сделать взбешенный "блокадой" Калининграда Кремль: Литва стала мишенью **(нявызн.)**.  Delfi (20 чэрвеня 2022). Праверана 21 чэрвеня 2022.
7. ↑  Сенатор Климов: ЕС нужно снять блокаду с Калининграда, иначе Россия решит эту проблему «любыми способами» **(нявызн.)**.  Коммерсантъ (20 чэрвеня 2022). Праверана 21 чэрвеня 2022.
8. ↑  Литва ограничила железнодорожный транзит в Калининградскую область. Власти России заявили о блокаде региона и пригрозили ответить на «открыто враждебные» действия **(нявызн.)**.  Meduza (20 чэрвеня 2022). Праверана 21 чэрвеня 2022.
9. ↑  Kaliningrad: Russia warns Lithuania of consequences over rail transit blockade **(нявызн.)**, *BBC News* (21 чэрвеня 2022). Праверана 23 чэрвеня 2022.
10. ↑  Russia says it has lodged protest with EU envoy over Kaliningrad 'blockade' (англ.). *euronews* (22 чэрвеня 2022). Праверана 23 чэрвеня 2022.
11. ↑  Sytas, Andrius.  Lithuania: We're ready if Russia cuts us out of common power grid over Kaliningrad disruptions **(нявызн.)**, *Reuters* (22 чэрвеня 2022). Праверана 23 чэрвеня 2022.